
Grozījumi Dzelzceļa likumā
Izdarīt Dzelzceļa likumā (Latvijas Republikas Saeimas un Ministru Kabineta Ziņotājs, 1998, 9. nr.; 1999, 5., 23. nr.; 2001, 1. nr.; 2003, 6., 10., 23. nr.; 2004, 8. nr.; 2005, 21. nr.; 2006, 1. nr.; 2007, 13., 15. nr.; 2008, 15., 16. nr.; 2009, 12., 20. nr.; Latvijas Vēstnesis, 2009, 193. nr.; 2010, 86., 106., 162., 205. nr.; 2011, 65. nr.; 2013, 51., 188., 232. nr.; 2014, 189., 214. nr.; 2016, 48. nr.; 2017, 253. nr.; 2018, 225. nr.; 2019, 123., 235. nr.; 2020, 40. nr.; 2021, 121.B nr.; 2022, 211.A nr.; 2023, 47. nr.) šādus grozījumus:
1. Papildināt 33. panta trešo daļu ar 27. punktu šādā redakcijā:
· "27) atzīt psihologus, kuri veic vilces līdzekļu vadītāju (mašīnistu) psihofizioloģiskās pārbaudes."
2. Papildināt 37.1 pantu ar 1.1 daļu šādā redakcijā: 
"(11) Persona savu fizisko un psihisko piemērotību vilces līdzekļa vadītāja (mašīnista) darbam apliecina, izejot psihofizioloģisko pārbaudi, ko veic Valsts dzelzceļa tehniskās inspekcijas atzīts psihologs. Psihofizioloģiskās pārbaudes mērķis ir noteikt, vai personai nav atklātu trūkumu, īpaši attiecībā uz rīcībspēju, vai citu būtisku personību ietekmējošu faktoru, kas var kavēt pilnvērtīgi un droši pildīt pienākumus. Ministru kabinets nosaka psihofizioloģiskās pārbaudes veikšanas prasības, kā arī atzīta psihologa statusa iegūšanas un anulēšanas prasības un kārtību."
3. Aizstāt pārejas noteikumu 65. punktā skaitli "2025." ar skaitli "2030.".

